Стойката на стола издава характера
„Седнете‚ моля!“ – предлага на своите клиенти Клод Тийпърман – лекар диагностик от катедрата по терапия на Университета в Харвард. През 2004 година този човек се прослави в целия свят с умението си да дава точни и верни заключения за здравето и характера на хората. И за това не са му нужни нито психологически тестове‚ нито анализи на кръвта. Той съди за хората по това‚ как те… седят.
Позата на светска дама е привилегия на синята кръв
При нея коленете са притиснати‚ а прасците са долепени един до друг и леко наклонени наляво или надясно.
Причина: Доброто възпитание. Този начин на седене не само е най-елегантният‚ но и е максимално прикриващ‚ защото не издава тайните помисли и медицинските симптоми.
Обяснение: Майките‚ които обръщат внимание на маниерите на дъщерите си‚ ги учат на този начин на сядане още от ранна детска възраст. Той се усъвършенства в актьорските школи и агенциите за модели. Между другото‚ от ХVIII век до наши дни задължителната програма на етикета за момичетата в частните училища в Англия включва умението да се седи по този начин. Това е единствено възможният начин да заемете седящо положение в присъствието на короновани особи.
Ръцете на хълбоците посрещат климакса
Поза „ръце на хълбоците“ – жената се поглажда по страничните тазови кости или се „облакътява“ на бедрата си.
Причина: Скоро при нея ще настъпи климаксът.
Обяснение: Когато затихва изработването на женски полови хормони‚ се развива остеопороза на костите /понижаване съдържанието на калций/ – много жени усещат тази пренастройка‚ особено в тазобедрените стави /в бедрените кости изтъняването е най-активно. Между другото‚ остеопорозата предразполага към счупвания‚ затова на жените на възраст се препоръчва да приемат витамини с калций и да не се занимават с рисковани видове спорт.
„Най-готиният“ е с нозе на масата
Причини: Могат да бъдат няколко – или човек се отнася високомерно към тези‚ които седят редом с него‚ или се е нагледал на екшъни и се опитва да копира любимия си актьор‚ или има плоско стъпало.
Обяснение: Така небрежно седят хора‚ които се искат да демонстрират на другите своето превъзходство: „Моите крака са на масата‚ а твоите са под нея. Значи аз съм по-печен!“ Освен това
онзи банален кинообраз‚ комуто е съдено да победи в края на филма‚ си държи краката на масата. И накрая‚ на дюстабанлиите краката им отичат и ги болят. Те се стремят да намалят болката‚ затова вдигат краката си нагоре и отокът спада.
Половият исполин седи „на два стола“
Поза „седнал на два стола“ – коленете са широко разтворени. Причина: Мъжът вижда в своята събеседница на първо място същество от женски пол‚ а после си спомня как се казва тя и се принуждава да поддържа разговора‚ макар че би предпочел да замъкне дамата в леглото.
Обяснение: Този типично мъжки маниер на седене е наследен от предците ни‚ маймуните – разтваряйки крака и демонстрирайки признаците на принадлежност към силния пол‚ те заявяват своята полова активност.
Между другото‚ ако така седи момиче‚ това означава‚ че то не иска събеседникът й да вижда у нея представителка на женския пол. Обикновено така постъпват младите и красиви кариеристки‚ за които ухажванията на подчинените им са просто досадни.
Позата на дете – с прибрани колене и разтворени прасци.
Причина: Момичето се стреми да изглежда по-младо‚ отколкото е.
Обяснение: Това е типично детска поза‚ обусловена от незавършено съзряване на свързващия апарат на стъпалата. Заемайки такава поза‚ жената подсъзнателно се стреми да се върне в детството.
Зад „суетните крака“ се крият инфекции
Поза със „суетни крака“ – долните крайници са кръстосани‚ при което човек непрекъснато променя положението им и държи отгоре ту единия‚ ту другия.
Причина: Хронична хламидийна инфекция.
Обяснение: Човек‚ чиито стави са поразени от хламидиите‚ изпитва нетърпимо желание постоянно да ги раздвижва‚ което е най-лесно да се прави точно по този начин – променяйки положението на краката.
Между другото‚ този симптом е отбелязан още от Хипократ: „Очите мълчат‚ а краката свидетелстват за блудството“.
« Анемията е синдром, а не заболяване, при възрастни е ужасно опасна!
Симптоми на нарцисизъм: Подаръците издават суетния нарцис »